মোনাজাতউদ্দিন
মোনাজাতউদ্দিন জন্মগ্রহণ করেন ১৯৪৫ সালের ১৮ জানুয়ারী বুধবার (১৩৫২ বঙ্গাব্দের ১৩ আষাঢ়)রংপুরের কেরাণীপাড়ায় এক সম্ভ্রন্ত পরিবারে।তাঁর পিতামহ ভেদু মোহাম্মদ এবং পিতামহী নাসীরন বিবি রংপুর জেলার গঙ্গাচড়ার মর্ণেয়া গ্রামের অধিবাসী ছিলেন।ভেদু মোহাম্মদ ১৯৪৮ সালে মৃত্যুবরন করেন।মোনাজাতউদ্দিনের বিয়ে হয় পুলিশ ইন্সপেক্টর আবু ইউসুফ মোঃ আখতারুজ্জামান এবং আজিজা সুলতানার কন্যা নাসিমা আক্তার ইতির সাথে ১৯৭০ সালের ১৪ ডিসেম্বর।মোনাজাতউদ্দিনের শিক্ষাজীবন অনেকটা প্রতিকূল পরিবেশের।তিনি কৈলাশরঞ্জন হাইস্কুল,রংপুর থেকে ম্যাট্রিক পাশ করে কারমাইকেল কলেজে আই.এ তে ভর্তি হলে তাঁর পিতা মৃত্যুবরণ করেন।সংসারের প্রথম সন্তান হিসেবে সব দায়িত্ব পালন করতে হয় তাঁকে । মোনাজাতউদ্দিন উত্তর জনপদের খ্যাতনামা শিক্ষা প্রতিষ্ঠান কারমাইকেল কলেজ হতে মানবিক বিভাগে আই পাশ করার পর স্থানীয় একটি কলেজে বি.এ ক্লাসে ভর্তি হন।সেই সময়ে তাঁর পারিবারিক বিপর্যয়ের কারনে লেখাপড়ায় বিঘ্ন ঘটে। পরে তিনি প্রাইভেটে বি.এ পাশ করেন। সংসারের আর্থিক টানাপোড়ন ও ছোটভাইদের শিক্ষাদীক্ষা ও মানুষ করার স্বার্থে পড়াশুনায় ইস্তফা দিয়ে নিশবেতগঞ্জ গর্ভণমেন্ট প্রাইমারী স্কুলে তিনি শিক্ষকতা শুরু করেন। কিছুদিন পর শিক্ষকতা ছেড়ে দিয়ে বিদ্যুৎ উন্নয়ন বোর্ডে একাউটেন্ট হিসেবে তিনি কাজ করেন।
কর্মজীবন শিক্ষকতা দিয়ে শুরু হলেও সাংবাদিকতা পেশার প্রতি ছিল তাঁর  প্রগাঢ় টান। সাপ্তাহিক ‍‍‍“বগুড়া বুলেটিন ” এর মাধ্যমে তিনি তাঁর পছন্দের পেশা সাংবাদিকতা শুরু করেন।১৯৬২ সালে তিনি “দৈনিক আওয়াজ” পত্রিকার স্থানীয় সংবাদদাতা হিসেবে তিনি কাজ শুরু করেন। তিনি ১৯৬৬ সালে উত্তরাঞ্চলের সংবাদ প্রতিনিধি হিসেবে কাজে যোগ দেন। “দৈনিক আজাদ” পত্রিকায়। নিজ শহর রংপুরের চিত্রকল্পকে ফুটিয়ে তুলতে স্বাধীনতার পর তিনি ১৯৭২ সালের মার্চ মাস হতে “দৈনিক রংপুর” নামে একটি পত্রিকা প্রকাশ করেন। এ পত্রিকার তিনি প্রকাশক ও সম্পাদক ছিলেন। পত্রিকাটি মুদ্রিত হয় রংপুর শহরের আজাদ প্রেস থেকে। এছাড়াও কিছুদিন “পূর্বদেশ” পত্রিকায় তিনি সাংবাদিকতায় নিয়োজিত ছিলেন। রংপুর থেকে প্রকাশিত “দৈনিক দাবানল” পত্রিকা ও সাপ্তাহিক “আলের সন্ধানে পত্রিকার সাথে তাঁর বিশেষ সংশ্লিষ্টতা ছিল।
তিনি তাঁর নিষ্ঠা ও শ্রমের মাধ্যমে ১৯৭৬ সালে “দৈনিক সংবাদ” পত্রিকার উত্তরাঞ্চলীয় প্রতিনিধি হিসেবে সুদীর্ঘ ২০ বৎসর সাংবাদিকতার মাধ্যমে স্বদেশের গ্রামীন সমাজ জীবনকে নগরবাসী পাঠকের সামনে ভিন্নমাত্রায় উপস্থাপন করেছেন।১৯৯৫ সালের ২৪ এপ্রিল “দৈনিক সংবাদ” পত্রিকার দায়িত্ব ছেড়ে 
“দৈনিক জনকন্ঠ”র সিনিয়র রিপোর্টার হিসেবে তিনি যোগ দেন।তাঁর লেখা বিভিন্ন সংবাদ বা প্রতিবেদনগুলে বরাবরই স্থান পেত পত্রিকার প্রথম পাতায়।এভাবে তিনি দেশের বাইরেও পরিচিতি লাভ করেন।তাঁর সাংবাদিকতা জীবনে সম্মানের পাশাপাশি অর্জন করেন অনেক মানুষের ভালবাসা ও শ্রদ্ধা।
শিক্ষাজীবন থেকেই মোনাজাতউদ্দিন কবিতা,গল্প,ছড়া,নাটক ও গান লিখতেন।তাঁর সাহিত্যকর্মে ছিল আধুনিক চিন্তার স্রোত।মোনাজাতউদ্দিন তাঁর কবিতা,ছোটগল্প ও ছড়ায় সামাজিক শোষন ও নির্যাতনের বিরুদ্ধে কলম ধরেছেন।১৯৯৩ সালে প্রকাশিত আরেকটি গ্রন্থের নাম “ছোট ছোট গল্প”। লেখকের মৃত্যুর পর প্রকাশিত হয় দুটি গ্রন্থ –“কাগজের মানুষেরা” (১৯৯৭) ও “মোনাজাতের শেষ দেখা, শেষ লেখা”।মোনাজাতউদ্দিন ছিলেন সহজ-সরল সাধারণ মানুষের পরম বন্ধু।
কর্মনিষ্ঠা,জীবনসংগ্রাম ও সাধনা বলে তিনি প্রতিষ্ঠা অর্জন করেছেন।এ অপ্রতিদ্বন্দী মানুষটি তিন দশকের দীর্ঘ কর্মসাধনায় অনেক সুধীজনের অকুন্ঠ ভালোবাসা ও শ্রদ্ধা পেয়েছেন,পেয়েছেন অনেক সম্মাননা ও রাষ্ট্রীয় পুরস্কার।জীবনের শেষ দিকে তিনি নিন্ম রক্তচাপ ও গ্যাস্ট্রিকে আক্রান্ত হয়েছিলেন। মৃত্যুর মাত্র তিনদিন আগে ১৯৯৫ সালের ২৬শে ডিসেম্বর তিনি মাথা ঘুরে পড়ে যান। কিন্তু জনকন্ঠ অফিস থেকে তাকেঁ গাইবান্ধায় যাওয়ার এ্যাসাইনমেন্ট দেয়া হয়েছি।সেদিন ছিল ২৯শে ডিসেম্বর ১৯৯৫ দুপুর ১-১০ মিনিটে কর্তব্যরত অবস্থায় ফেরীর ছাদ থেকে হঠাৎ যমুনাগর্ভে পড়ে গিয়ে মোনাজাতউদ্দিন মৃত্যুবরণ করেন।
মৃত্যুকালে তাঁর বয়স হয়েছিল ৫০ বছর।

